Biržų banko rūmai
56°12′06.8″ š. pl. 24°45′09.6″ r. ilg.﻿ / ﻿56.201889°š. pl. 24.752667°r. ilg.﻿ / 56.201889; 24.752667 Biržų banko rūmai – buvęs Lietuvos banko pastatas Biržuose, Kęstučio gatvėje 10, šalia Kęstučio gatvės tilto per Agluoną. Vienas ryškiausių tarpukario architektūros pavyzdžių mieste ir Šiaurės Lietuvoje, regioninės reikšmės architektūros paminklas. Banko statinių kompleksas (pagrindinis pastatas, ūkinis pastatas ir tvora su vartais) 2003 m. įrašytas į Kultūros vertybių registrą.